**ԱՄՓՈՓԱԹԵՐԹ**

**«Գնման գործընթացը կազմակերպելու մասին» ՀՀ կառավարության որոշման նախագծի վերաբերյալ**

|  |  |
| --- | --- |
| **1. ՀՀ ֆինանսերի նախարարություն** | **10.06.2022թ.** |
| **N 01/26/10211-2022** |
|  | Ուսումնասիրելով 27/05/2022թ. թիվ 01/21/4157-2022 գրությամբ ներկայացված ՀՀ կառավարության որոշման նախագիծը, առաջարկում ենք նախագծով սահմանել նաև, որ կապալառուին յուրաքանչյուր տարվա հատկացումների հաշվին համաձայնագրերի կնքման համար հիմք հանդիսացած ապահովումները հետ են վերադարձվում նոր հատկացումների շրջանակում վերջինիս կողմից համաձայնագիրը կնքելուց հետո: | **Ընդունվել է** |
| **2. ՀՀ արդարադատության նախարարություն** | **06.06.2022թ.** |
|  **N 01/27.4/24488-2022** |
|  | Ներկայացված «Գնման գործընթացի ընթացակարգը կազմակերպելու մասին» Հայաստանի Հանրապետության կառավարության որոշման նախագծի վերաբերյալ հարկ ենք համարում ներկայացնել հետևյալ դիտողություններն ու առաջարկությունները.Նախագծի վերնագրում «Գնման գործընթացի ընթացակարգը» բառերն առաջարկում ենք փոխարինել «Գնման գործընթացը» բառերով: | **Ընդունվել է** |
|  | Նախագծի նախաբանում որպես իրավական ակտի ընդունման իրավական հիմք նշված է «Գնումների մասին» օրենքի 5-րդ հոդվածը:Այս առումով նկատի ունենալով Նախագծի կարգավորումները, «Գնումների մասին» օրենքի 5-րդ հոդվածով Հայաստանի Հանրապետության կառավարությանը վերապահված իրավասությունները, ինչպես նաև հիմք ընդունելով «Նորմատիվ իրավական ակտերի մասին» օրենքի 2-րդ հոդվածի 1-ին մասի 5-րդ կետի պահանջները՝ առաջարկում ենք Նախագծի նախաբանից «Գնումների մասին» օրենքի 5-րդ հոդվածին կատարված հղումը հանել: | **Ընդունվել է** |
|  | Նախագծի 2-րդ կետով առաջարկվում է նախատեսել, որ նույն որոշման գործողությունը տարածվում է 2021 թվականի դեկտեմբերի 30-ից փաստացի ծագած հարաբերությունների վրա:Այս առումով հարկ ենք համարում նշել, որ Նախագծով առաջարկվում է Նախագծի գործողությունը տարածել 2021 թվականի դեկտեմբերի 30-ից ծագած հարաբերությունների վրա, մինչդեռ, տվյալ պարագայում հարկ է նկատի ունենալ, որ Նախագծին կից ներկայացված հիմնավորման մեջ հիշյալ կարգավորման վերաբերյալ համապատասխան վերլուծությունները բացակայում են, ինչը սակայն կարևոր նշանակություն ունի առաջարկվող կարգավորումների իրավաչափությունը և նպատակահարմարությունը գնահատելու համար:Ուստի, նկատի ունենալով վերոգրյալը՝ հարկ ենք համարում նշել, որ Նախագծի 2-րդ կետով առաջարկվող կարգավորումը Նախագծով լրացուցիչ հիմնավորման կարիք ունի:Միևնույն ժամանակ, հարկ ենք համարում նաև նշել, որ Նախագիծն անհրաժեշտ է համաձայնեցնել Ֆինանսների նախարարության հետ: | **Ընդունվել է** |
| **3. ՀՀ վարչապետի աշխատակազմի իրավաբանական վարչություն** | **14.06.2022թ.** |
|  **N**  **02/16.4/19724-2022** |
| 1. | Ներկայացված նախագծի 1-ին կետի 1-ին ենթակետով նախատեսվում է սահմանել, որ ՀՀ բարձր տեխնոլոգիական արդյունաբերության նախարարության կողմից կազմակերպված «ԲՏԱՆ-ԲՄԱՇՁԲ-2022/01» ծածկագրով բաց մրցույթի արդյունքում ընտրված մասնակցի հետ պայմանագիր կնքելիս *չեն կիրառվում* ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 10-րդ ենթակետի պահանջները: Առաջարկվող կարգավորումը չի բխում «Նորմատիվ իրավական ակտերի մասին» ՀՀ օրենքի պահանջներից, հաշվի առնելով այն հանգամանքը, որ հիշյալ օրենքում առկա չէ գործող որևէ իրավական նորմի *չկիրառելու* հետ կապված կարգավորում:  | **Չի ընդունվել**Ներկայացված նախագծով ՀՀ կառավարության 2017 թվականի մայիսի 4-ի թիվ 526-Ն որոշման հավելվածի 3-րդ կետի համաձայն սահմանվում են կարգով չնախատեսված նորմեր՝ կապված կանխավճարի ներկայացման հետ: Չնախատեսված նորմի սահմանման պարագայում վերանում է կարգում արդեն սահմանված նորմի կիրառելիության անհրաժեշտությունը: Հետևաբար որոշման նախագծով անդրադարձ է կատարվում համապատասխան նորմի կիրառելի չլինելուն:Ինչ վերաբերում է, որ «Նորմատիվ իրավական ակտերի մասին» ՀՀ օրենքում առկա չէ գործող որևէ իրավական նորմի չկիրառելու հետ կապված կարգավորում, գտնում ենք, որ նորմի կիրառելի լինելու կամ չլինելու հետ կապված հարաբերությունները չեն սահմանափակվում միայն հիշյալ օրենքով: Հարկ է նկատի ունենալ, որ ՀՀ կառավարությունն արդեն իսկ իր մի շարք որոշումներով սահմանել է, որ առանձին դեպքերում կարգում գործող դրույթները չեն կիրառվում (օրինակ՝ ՀՀ կառավարության 19.05.2022թ. թիվ 693-Ա որոշում, ՀՀ կառավարության 13.01.2022թ. թիվ 38-Ն որոշում, ՀՀ կառավարության 04.11.2021թ. թիվ 1815-Ա որոշում և այլն):  |
| 2. | Նախագծի 2-րդ կետով առաջարկվում է որոշման գործողությունը տարածել 2021 թվականի դեկտեմբերի 30-ից փաստացի ծագած հարաբերությունների վրա, այսինքն նախագծով նախատեսված կարգավորումներին տալիս ենք հետադարձ ուժ: Այս առումով հարկ է նկատի ունենալ ՀՀ վարչապետի 02/10.39/6541-2022 հանձնարարականը, համաձայն որի՝ սույն թվականի ապրիլի 1-ից սկսած նմանատիպ նախագծերը կընթացքավորվեն և կներառվեն նախարարական կոմիտեների օրակարգերում միայն այն դեպքում, երբ հարցը ներկայացնող նախարարը (մարմնի ղեկավարը) անձամբ նախապես վարչապետի հետ կհամաձայնեցնի նախագիծը՝ ներկայացնելով նման իրավիճակի ստեղծման պատճառներն ու հիմնավորումները: | **Ընդունվել է**Նախագիծը համաձայնեցվել է ՀՀ Վարչապետի հետ՝ ներկայացնելով իրավիճակի ստեղծման պատճառներն ու հիմնավորումները: |
| 3. | Բացի այդ նախագծով սահմանված դրույթները ժամկետների առումով համադրելի չեն «Գնումների մասին» օրենքի 36-րդ հոդվածով նախատեսված կարգավորումների հետ, համաձայն որի՝ եթե ընտրված մասնակիցը պայմանագիր կնքելու մասին ծանուցումը և պայմանագրի նախագիծը ստանալուց հետո սույն օրենքի 35-րդ հոդվածի 1-ին մասով նախատեսված ժամկետում չի ստորագրում պայմանագիրը կամ պատվիրատուին չի ներկայացնում պայմանագրի և (կամ) որակավորման ապահովումը, իսկ կնքվելիք պայմանագրով կանխավճար նախատեսված լինելու դեպքում՝ նաև կանխավճարի ապահովումը, ապա նա զրկվում է պայմանագիրը ստորագրելու իրավունքից: | **Չի ընդունվել** Հաշվի առնելով տվյալ համակարգի բացառիկ կարևորությունը և առանձնահատկությունը Հայաստանի Հանրապետության համար, մի շարք քննարկումներ են եղել գերմանական հեղինակավոր Rohde & Schwarz ընկերության հետ՝ այդ թվում ընկերության ներկայացուցիչների հետ հանդիպումներ ՀՀ-ում, քննարկումներ տեսակապի միջոցով: Տևական բանակցությունների արդյունքում ընկերությունը համաձայնել է կնքել պայմանագիր՝ կատարել համակարգի ներդրման աշխատանքները և ներկայացնել միայն յուրաքանչյուր տարվա հատկացված միջոցների չափով բանկային երաշխիքներ՝ պայմանագրի ապահովում 10 տոկոս և որակավորման ապահովում 30 տոկոս: Ավելին ընկերությունը ներկայացրել է նաև հեղինակավոր Deutsche Bank-ի կողմից շնորհված վարկունակության վարկանիշ, ինչը սակայն գնումների մասին օրենսդրության տեսանկյունից ընդունելի չի եղել:Այսպիսով ընկերության հետ պայմանագիր հնարավոր կլինի կնքել միայն ընդհանուր պայմանագրի համար պայմանագրի և որակավորման ապահովումներ ներկայացնելու պահանջը (միակողմանի հաստատված տուժանքի, կամ կանխիկ փողի ձևով) չներկայացնելու դեպքում, ինչն էլ առաջարկվում է կարգավորել նշված նախագծով: Հակառակ դեպքում կառաջանա նշված ընկերությանը գնումների գործընթացին մասնակցելու իրավունք չունեցող մասնակիցների ցուցակում ընդգրկելու գործընթաց, ինչը նպատակահարմար չէ՝ հաշվի առնելով համակարգի ներդրման կարևորությունը:  |